GRADSKO VIJEĆE

KLASA: …….

URBROJ: ……

Karlovac, …….

***Prijedlog***

Temeljem članka 289. stavka 7. Zakona o socijalnoj skrbi (Narodne novine [18/22](https://www.zakon.hr/cms.htm?id=52195), [46/22](https://www.zakon.hr/cms.htm?id=52192), 119/22, 71/23 i 156/23), članka 35. stavka 2. Zakona o lokalnoj i područnoj (regionalnoj) samoupravi (Narodne novine 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), članka 4. Odluke o socijalnoj skrbi (Glasnik Grada Karlovca broj 20/22) i članka 34. i 97. Statuta Grada Karlovca (Glasnik Grada Karlovca broj 9/21 - potpuni tekst, 10/22) Gradsko vijeće Grada Karlovca na \_\_\_ sjednici održanoj dana\_\_\_\_\_\_\_\_\_\_2024. godine donijelo je

**treće IZMJENE I DOPUNE**

**PROGRAMA subvencija troškova stanovanja i drugih prava iz socijalne skrbi za 2024. godinu**

**Članak 1.**

U Programu subvencija troškova stanovanja i drugih prava iz socijalne skrbi za 2024. godinu (Glasnik Grada Karlovca 23/23, 12/24 i 17/24) u odjeljku **PLANIRANA SREDSTVA** članak 10. mijenja se i glasi:

U Proračunu Grada Karlovca za 2024. godinu planiran je iznos od **857.750,00 eura** za Program subvencija troškova stanovanja i drugih prava iz socijalne skrbi za 2024. godinu koji se raspoređuje na sljedeći način:

|  |  |  |
| --- | --- | --- |
| **PROGRAM SUBVENCIJA TROŠKOVA STANOVANJA I DRUGIH PRAVA IZ SOCIJALNE SKRBI** | **PLAN** | **NOVI PLAN** |
| **Skrb za socijalno ugroženu djecu i mlade** | **23.900,00** | **18.900,00** |
| **NAKNADE ZA TROŠKOVE LJETOVANJA DJECE U HOSTELU KARLOVAC** | 6.900,00 | 6.900,00 |
| **NAKNADE ZA UČENIKE U OSNOVNIM ŠKOLAMA** | 7.000,00 | 2.000,00 |
| **NAKNADA TROŠKOVA SMJEŠTAJA U USTANOVU PREDŠKOLSKOG ODGOJA** | 10.000,00 | 10.000,00 |
| **Troškovi stanovanja za socijalno ugrožene građane** | **194.600,00** | **182.600,00** |
| **NAKNADA ZA TROŠKOVE STANOVANJA – CENTRALNO GRIJANJE** | 19.000,00 | 15.000,00 |
| **NAKNADA ZA TROŠKOVE STANOVANJA - OGRJEV** | 55.600,00 | 51.600,00 |
| **NAKNADA ZA TROŠKOVE STANOVANJA - KOMUNALIJE** | 63.000,00 | 60.000,00 |
| **NAKNADA ZA TROŠKOVE STANOVANJA – ELEKTRIČNA ENERGIJA** | 57.000,00 | 56.000,00 |
| **Skrb o umirovljenicima** | **365.400,00** | **359.900,00** |
| **BESPLATAN GRADSKI PRIJEVOZ UMIROVLJENIKA I DRUGIH GRAĐANA S NAVRŠENIH 65 GODINA ŽIVOTA** | 30.000,00 | 30.000,00 |
| **NAKNADA ZA PRIJEVOZ SOCIJALNO UGROŽENIM OSOBAMA** | 3.900,00 | 3.900,00 |
| **NAKNADA ZA OSOBNE POTREBE NAJUGROŽENIJIM OSOBAMA** | 27.000,00 | 22.000,00 |
| **BOŽIĆNICE ZA UMIROVLJENIKE S NIŽIM MIROVINAMA** | 290.000,00 | 290.000,00 |
| **OSTALE NAKNADE UMIROVLJENICIMA** | 14.500,00 | 14.000,00 |
| **Skrb o prehrani** | **126.100,00** | **115.100,00** |
| **PREHRANA DJECE U DOJENAČKOJ DOBI – MLIJEKO ZA DOJENČAD** | 5.000,00 | 4.000,00 |
| **SKRB O PREHRANI GRAĐANA – topli obroci** | 95.000,00 | 90.000,00 |
| **SKRB O PREHRANI GRAĐANA – paketi suhe hrane** | 26.100,00 | 21.100,00 |
| **Skrb o starijim i bolesnim osobama** | **76.700,00** | **79.250,00** |
| **POMOĆ U KUĆI STARIM I BOLESNIM OSOBAMA** | 55.000,00 | 55.000,00 |
| **ZDRAVSTVENA NJEGA U KUĆI STARIH I BOLESNIH OSOBA** | 19.000,00 | 20.900,00 |
| **TEKUĆE DONACIJE ZA PROGRAM DNEVNOG BORAVAKA ZA STARIJE** | 2.700,00 | 3.350,00 |
| **Skrb o braniteljima** | **5.000,00** | **5.000,00** |
| **NAKNADA POGREBNIH TROŠKOVA** | 5.000,00 | 5.000,00 |
| **Ostale naknade i usluge građanima** | **76.000,00** | **87.500,00** |
| **NAKNADA POGREBNIH TROŠKOVA -** usluge prijevoza i ukopa pokojnika | 4.000,00 | 5.500,00 |
| **NAKNADA POGREBNIH TROŠKOVA -** nabava pogrebne opreme | 3.000,00 | 2.000,00 |
| **JEDNOKRATNE NOVČANE NAKNADE** | 54,000.00 | 65,000.00 |
| **NAKNADE ZA ONKOLOŠKE BOLESNIKE** | 15.000,00 | 15.000,00 |
| **Potencijali zajednice –tekući projekt** | **0,00** | **7.000,00** |
| **Izrada projekta vatrodojave za Centar za beskućnike** | **0,00** | **2.500,00** |

**Članak 2.**

u dijelu IV. VRSTE NAKNADA u članku 17. pod **Naknade i usluge obuhvaćene ovim Programom su**, dodaje se stavak:

21. Program potencijali zajednice.

**Članak 3.**

**PROGRAM POTENCIJALI ZAJEDNICE**

Cilj ovog Programa je osnažiti lokalne zajednice kroz razvoj i provedbu inovativnih projekata koji će poboljšati kvalitetu života građana kroz partnerstvo s drugim institucijama, udrugama i zakladama.

Međusobna prava i obveze u svrhu provođenja Programa regulirana su Sporazumom o suradnji između Grada Karlovca i Nacionalne zaklade za razvoj civilnog društva.

Za provedbu pripremne faze uvođenja inovacija u održivom razvoju lokalnih zajednica Gradu Karlovcu odobrena je financijska podrška u iznosu do 7.000,00 eura.

Iz odobrene financijske podrške utvrđene Sporazum financirati će se sudjelovanje predstavnika Grada te osoba treće životne dobi uključenih u Program na svim zajedničkim aktivnostima s ostalim uključenim gradovima u Republici Hrvatskoj.

**Članak 5.**

Ostale odredbe Programa subvencija troškova stanovanja i drugih prava iz socijalne skrbi za 2024. godinu ostaju neizmijenjene.

**Članak 6.**

Treće izmjene i dopune Programa subvencija troškova stanovanja i drugih prava iz socijalne skrbi za 2024. godinu stupaju na snagu osam (8) dana nakon objave u Glasniku Grada Karlovca.

PREDSJEDNIK

GRADSKOG VIJEĆA GRADA KARLOVCA

Marin Svetić, dipl.ing. šumarstva

DOSTAVITI:

1. Upravni odjel za poslove gradonačelnika, ovdje
2. Upravni odjel za proračun i financije, ovdje (3x)
3. Upravni odjel za društvene djelatnosti, ovdje (2x)
4. Predsjednik Gradskog vijeća, ovdje
5. Glasnik Grada Karlovca
6. Dokumentacija
7. Zapisnik
8. Pismohrana

OBRAZLOŽENJE

**prijedloga Trećih izmjena i dopuna Programa subvencija troškova stanovanja**

**i drugih prava iz socijalne skrbi za 2024.** **godinu**

Treće izmjene i dopune Programa subvencija troškova stanovanja i drugih prava iz socijalne skrbi za 2024. godinu odnose se na smanjenje planiranih sredstava s planiranih 867.700,00 eura na 857.750,00 eura odnosno umanjuju se u ukupnom iznosu od 9.950,00 eura.

Izmjene i dopune su u skladu sa stvarnim potrebama socijalno ugroženih građana koji su se našli u teškoj socijalno-ekonomskoj situaciji te u skladu s Rebalansom III. Proračuna Grada Karlovca koji je planiran prema stvarnim potrebama socijalno ugroženih građana.

* + - * U sklopu aktivnosti „Skrb o socijalno ugroženoj djeci i mladima“, „Troškovi stanovanja za socijalno ugrožene građane“, „Skrb o umirovljenicima“ te „Skrb o prehrani“ predlaže se smanjenje na iznos dovoljan za realizaciju.
      * U sklopu aktivnosti „ Ostale naknade i pomoći građanima“ predlaže se povećanje za 11.500,00 eura. Povećanje se odnosi na osiguravanje sredstava za isplatu božićnica za socijalne kategorije građana.
* U sklopu Programa predlaže se otvaranje tekućeg projekta „Potencijali zajednice“ temeljem Sporazumom o suradnji između Grada Karlovca i Nacionalne zaklade za razvoj civilnog društva u ukupnom iznosu od 7.000,00 eura te tekućeg projekta „Izrada projekta vatrodojave za Centar za beskućnike“ u ukupnom iznosu od 2.500,00 eura.

Predlažemo Gradskom vijeću Grada Karlovca da prihvati Treće izmjene i dopune Programa subvencija troškova stanovanja i drugih prava iz socijalne skrbi za 2024. godinu.

VODITELJICA ODSJEKA PROČELNICA

ZA SOCIJALNU SKRB I

UMIROVLJENIKE Draženka Sila-Ljubenko, prof.

Marina Stoičić, dipl.oec.