|  |  |  |  |
| --- | --- | --- | --- |
|  | |  |  |
| REPUBLIKA HRVATSKA  KARLOVAČKA ŽUPANIJA | |  |
|  | GRAD KARLOVAC |  |

GRADSKO VIJEĆE

KLASA: …….

URBROJ: ……

Karlovac, …….

**Prijedlog!**

Na temelju odredbe članka 12. Zakona o zaštiti od svjetlosnog onečišćenja (**„**Narodne novine**“** br. 14/19) te članaka 34. i 97. Statuta grada Karlovca („Glasnik Grada Karlovca“ br. 7/09, 8/09, 3/13, 6/13, 1/15- potpuni tekst, 3/18, 13/18, 6/20, 4/21, 8/21, 9/21 – potpuni tekst i 10/22), Gradsko vijeće Grada Karlovca na \_\_\_\_ sjednici održanoj dana \_\_\_\_ 2024. godine, donosi

**ODLUKU**

**O DONOŠENJU PLANA RASVJETE GRADA KARLOVCA**

**I**

Donosi se Plan rasvjete Grada Karlovca koji se nalazi u prilogu ove Odluke i njezin je sastavni dio.

**II.**

Ova Odluka stupa na snagu osmog dana od dana objave u „Glasniku Grada Karlovca“.

**PREDSJEDNIK**

**GRADSKOG VIJEĆA GRADA KARLOVCA**

**Marin Svetić, dipl.ing. šumarstva**

**DOSTAVITI:**

1. Ured gradonačelnika, ovdje
2. Upravni odjel za gradnju i zaštitu okoliša, ovdje
3. Ministarstvo zaštite okoliša i zelene tranzicije, Radnička cesta 80, Zagreb
4. Predsjednik Gradskog vijeća, ovdje
5. Dokumentacija
6. Zapisnik
7. Glasnik Grada Karlovca
8. Pismohrana

**OBRAZLOŽENJE**

Sukladno članku 12., stavku 3. Zakona o zaštiti od svjetlosnog onečišćenja (**„**Narodne novine**“** br. 14/19) predstavničko tijelo jedinice lokalne samouprave odnosno Grada Zagreba donosi plan rasvjete za svoje administrativno područje. Pravilnikom o sadržaju, formatu i načinu izrade plana rasvjete i akcijskog plana gradnje i/ili rekonstrukcije vanjske rasvjete (Narodne novine, broj [22/23](https://narodne-novine.nn.hr/clanci/sluzbeni/2023_02_22_377.html)) propisan je sadržaj, format, način informiranja javnosti o Planu, način dostave Plana kao i druga pitanja.

Plan rasvjete sadrži mjere kojima se smanjuje svjetlosno onečišćenje uzrokovano emisijama svjetlosti u okoliš iz umjetnih izvora svjetlosti kojima su izloženi ljudi, biljni i životinjski svijet, naročito mjere zaštite posebno osjetljivih područja (ekološka mreža Natura 2000 – područja značajna za ptice i područja značajna za vrste i stanišne tipove; zaštićena područja).

Plan rasvjete mora biti usklađen s prostornim i urbanističkim planovima. Grafički dio Plana sadrži kartografski prikaz zona rasvijetljenosti. Na području Grada Karlovca nalazi se pet zona rasvijetljenosti i to: E0 – područja prirodne rasvijetljenosti (područja izvan naselja – šume, livade,oranice); E1 – područja tamnog krajolika (područja oko naselja, područja ekološke mreže); E2 – područja niske ambijentalne rasvijetljenosti (naselja Grada Karlovca); E3 – područja srednje ambijentalne rasvijetljenosti (prometnice i parkirališta); E4- područja visoke ambijentalne rasvijetljenosti (industrijske i poslovne zone, te silazak s autoceste).

U svrhu uključivanja javnosti u proces donošenja Prijedloga plana rasvjete bio je na savjetovanju s javnošću u periodu od 11. studenog 2024. godine do 11. prosinca 2024. godine na mrežnim stranicama Grada Karlovca. Tijekom savjetovanja održano je javno predstavljanje podataka iz plana rasvjete dana 2. prosinca 2024. godine u Velikoj vijećnici Grada Karlovca. Primjedbe i prijedlozi pristigli tijekom savjetovanja nalaze se u Izvješću o provedenom savjetovanju s javnošću koje se nalazi u prilogu.

Slijedom prethodno obrazloženog molimo Gradsko vijeće da razmotri i usvoji predloženu Odluku.

Prilog: Izvješće o provedenom savjetovanju s javnošću

U Karlovcu, 12. prosinca 2024. godine

**Pročelnica Upravnog odjela za**

**gradnju i zaštitu okoliša**

**dr.sc.Ana Hranilović Trubić, dipl.ing.građ.**