**GODIŠNJI PROVEDBENI PLAN UNAPREĐENJA**

**ZAŠTITE OD POŽARA NA PODRUČJU**

**GRADA KARLOVCA ZA 2025. GODINU**

|  |  |  |  |  |
| --- | --- | --- | --- | --- |
| I. | |  |  |  |
| Na temelju članka 13. stavak 4. Zakona o zaštiti od požara („Narodne novine“ broj 92/10 i 114/22), a u skladu s važećom Procjenom ugroženosti od požara za područje Grada Karlovca (Glasnik Grada Karlovca 14/24) i Planom zaštite od požara za Grad Karlovac, (Glasnik Grada Karlovca 14/24) te u cilju unapređenja zaštite od požara na području Grada Karlovca, Gradsko vijeće Grada Karlovca donosi godišnji provedbeni plan unapređenja zaštite od požara za područje Grada Karlovca za 2025. godinu (u daljnjem tekstu: Provedbeni plan).  **II.**  U cilju unapređenja zaštite od požara na području Grada Karlovca potrebno je u 2025. godini provesti  sljedeće organizacijske, tehničke i urbanističke mjere. | |  |  |
|  |  |  |  |

**1. ORGANIZACIJSKE MJERE**

**Vatrogasne postrojbe**

a) Sukladno izračunu o potrebnom broju vatrogasaca iz važeće Procjene ugroženosti od požara za područje Grada Karlovca i važećeg Plana zaštite od požara Grada Karlovca, potrebno je voditi brigu oorganiziranostiutvrđenog broja vatrogasnih postrojbi, ovisno o području obuhvaćenog požarom (otvoreni prostor, požar čvrstog objekta, požar stambenog objekta). Za obavljanje aktivne vatrogasne djelatnosti na području Grada Karlovca djeluje 1 profesionalna vatrogasna postrojba i 25 dobrovoljnih vatrogasnih društava.

Izvršitelj zadatka: Grad Karlovac, Vatrogasna zajednica Grada Karlovca, Javna vatrogasna postrojba Grada Karlovca

b) Sukladno izračunu o potrebnom broju vatrogasaca iz važeće Procjene ugroženosti od požara Grada Karlovca i važećeg Plana zaštite od požara Grada Karlovca dužno je osigurati potreban broj operativnih vatrogasaca.

Izvršitelj zadatka: Grad Karlovac, Vatrogasna zajednica Grada Karlovca, Javna vatrogasna postrojba Grada Karlovca, Dobrovoljna vatrogasna društva

c) Izvršiti stručni nadzor nad stanjem opremljenosti i osposobljenosti vatrogasnih postrojbi s područja Grada Karlovca te voditi brigu o njihovom kontinuiranom osposobljavanju.

Izvršitelj zadatka: Javna vatrogasna postrojba Grada Karlovca, Vatrogasna zajednica Grada Karlovca.

d) Održavati sjednice zapovjedništva Vatrogasne zajednice Grada Karlovca i na istima uskladiti planove za provođenje zadaća iz područja zaštite od požara i razraditi odgovarajuće operativne planove aktivnog uključenja svih subjekata zaštite od požara. Razraditi sustav pripravnosti, stupnjevito s obzirom na indekse opasnosti, kao i plansko uključivanje svih snaga i resursa u intervencije.

Izvršitelj zadatka: Vatrogasna zajednica Grada Karlovca.

e) Organizirati vatrogasna dežurstva svih vatrogasnih postrojbi i osigurati djelotvornu i pravodobnu operativnost kao i cjelovitu prostornu pokrivenost područja Grada Karlovca u slučaju požara.

Osigurati funkcioniranje Vatrogasnog operativnog centra (VOC-a) sa stalnim dežurstvom i dojavom požara, koji ujedno vrši poslove Županijskog vatrogasnog operativnog centra (ŽVOC) pozivom na broj 193.

Izvršitelj zadatka: Javna vatrogasna postrojba Grada Karlovca, Vatrogasna zajednica Grada Karlovca.

f) Organizirati savjetodavne sastanke sa svim sudionicima provođenja zaštite od požara, a prvenstveno s vlasnicima šumskih površina i korisnicima poljoprivrednog zemljišta. Vatrogasna zajednica Grada Karlovca sa zapovjednicima DVD-a na ruralnim područjima provodi mjere zaštite od požara. Grad Karlovac sprovodit će županijsku odluku o eventualnoj zabrani spaljivanja na otvorenom prostoru.

Izvršitelj zadatka: Grad Karlovac, Javna vatrogasna postrojba Grada Karlovca, Vatrogasna zajednica Grada Karlovca

g) Planirati i održati sjednicu Stožera civilne zaštite Grada Karlovca vezanu uz pripremu za protupožarnu sezonu 2025. godine, na kojoj je prije svega potrebno usvojiti i predložiti gradonačelniku na donošenje Plan operativne provedbe programa aktivnosti u provedbi posebnih mjera zaštite od požara na području Grada Karlovca u 2025. godini.

U sklopu sjednice obvezatno razmotriti i ustrojiti motriteljsko-dojavnu službu u vrijeme povećane opasnosti od nastajanja požara sukladno obvezama iz Programa aktivnosti u provedbi posebnih mjera zaštite od požara od interesa za Republiku Hrvatsku u 2025*.* godini kojega donosi Vlada Republike Hrvatske.

Također, utvrditi uvjete, ustroj i način korištenja teške građevinske mehanizacije za eventualnu žurnu izradu prosjeka i probijanja protupožarnih putova radi zaustavljanja širenja šumskog požara.

Izvršitelj zadatka: Grad Karlovac, Stožer civilne zaštite Grada Karlovca, Javna vatrogasna postrojba Grada Karlovca, Vatrogasna zajednica Grada Karlovca.

**2. TEHNIČKE MJERE**

**Vatrogasna oprema i tehnika**

a) Izraditi srednjoročni plan nabave i opremanja vatrogasnih postrojbi sukladno Pravilniku o minimumu opreme i sredstava za rad određenih vatrogasnih postrojbi dobrovoljnih vatrogasnih društava („Narodne novine" broj 91/02), Pravilniku o tehničkim zahtjevima za zaštitu i drugu osobnu opremu koju pripadnici vatrogasne postrojbe koriste prilikom vatrogasne intervencije („Narodne novine" broj 31/11), odnosno temeljem važeće Procjene ugroženosti od požara Grada Karlovca i Plana zaštite od požara za područje Grada Karlovca.

Za potrebe uspješnog djelovanja vatrogasnih postrojbi osigurati odgovarajući prostor za smještaj opreme i tehnike, za boravak vatrogasca, za spremanje: odjeće, obuće, opreme, vozila i tehnike te prostor za osposobljavanje vatrogasca.

Za navedeno voditi centralnu evidenciju vatrogasne opreme i tehnike, putem sustava Vatronet.

Trajno skrbiti o sustavnoj kontroli, servisu i popravcima vatrogasnih vozila, opreme i sredstava kako bi ista bila uvijek spremna za vatrogasne intervencije.

Izvršitelj zadatka: Grad Karlovac, Vatrogasna zajednica Grada Karlovca, Javna vatrogasna postrojba Grada Karlovca

**Sredstva veze, javljanja i uzbunjivanja**

a) Za učinkovito i uspješno djelovanje vatrogasnih postrojbi od trenutka uzbunjivanja, početka intervencije, gašenja i lokalizacije požara potrebno je sukladno pravilima vatrogasne struke osigurati dovoljan broj stabilnih, mobilnih i prijenosnih radio uređaja te telefonskih linija, kao i određeni broj mobilnih linija po zahtjevu vatrogasnih postrojbi. Osuvremenjivati i u ispravnom stanju držati dojavnu centralu za slanje grupnih SMS poruka kod uzbunjivanja. Veći broj dobrovoljnih vatrogasnih društava je kroz 2024. godinu dodatno opremljen novim sustavom komunikacijske opreme, ujedno isto nastaviti i tokom 2025. godine.

Nastojati ujednačiti komunikacijsku opremu kojom se koriste različite službe i odrediti frekvencije (kanale) na kojima se obavlja komunikacija.

U slučaju nastajanja požara žurno o tome izvijestiti Vatrogasni operativni centar (VOC), koji o istome obavještava Županijski operativni centar (ŽVOC).

Izvršitelj zadatka: Grad Karlovac, Vatrogasna zajednica Grada Karlovca, Javna vatrogasna postrojba Grada Karlovca

**3. URBANISTIČKE I KOMUNALNE MJERE**

**Urbanističke mjere**

U postupku izrade i donošenja prostorno-planske dokumentacije (prvenstveno provedbene) ovisno o razini prostornih planova obvezno je primijeniti mjere zaštite od požara sukladno važećim propisima.

Izvršitelj zadatka: Grad Karlovac.

**Komunalne mjere**

1. Sustavno poduzimati potrebne mjere kako bi prometnice i javne površine bile uvijek prohodne

i dostupne u svrhu nesmetane vatrogasne intervencije, osigurati stalnu prohodnost i dostupnost označenih vatrogasnih pristupa i prolaza kao i putova za evakuaciju.

Posebnu pozornost obratiti na područjima industrijskih zona, skladišta, tržnih centara, visokih zgrada, građevina za proizvodnju, prijenos i distribuciju električne energije, građevina u kojima postoji mogućnost povremenog okupljanja ili stalnog boravka većeg broja osoba te drugih građevina i građevinskih dijelova gdje nije omogućen pristup vatrogasnim vozilima najmanje s dvije strane. Slijedom gore navedenog, provoditi obveze iz Odluke o komunalnom redu („Glasnik Grada Karlovca“ broj 6/19).

Izvršitelj zadatka: Grad Karlovac, pravne osobe koje upravljaju javnim cestama sukladno važećim propisima

b) Zahtijevati od distributera vode redovito provođenje ažuriranja podataka o javnoj hidrantskoj mreži (položaj hidranata, ispravnost hidranata), redovito provođenje geodetskog snimanja vanjskih hidranata, ucrtavanje lokacija hidranata kao i segmenata naselja na odgovarajuće karte te dostavu istih na korištenje središnjim vatrogasnim postrojbama i VOC-u Javne vatrogasne postrojbe Grada Karlovca.

Kod gradnje magistralnih vodovoda ili rekonstrukcije lokalne vodovodne mreže ugrađivati nadzemne hidrante, sukladno važećem Pravilniku o hidrantskoj mreži za gašenje požara (NN 08/06).

Postojeće hidrante redovito održavati kako bi bili funkcionalni, uočljivi i uvijek dostupni za upotrebu.

Urediti prilaze za vatrogasna vozila i pristupe do površine vode koje svojom izdašnošću udovoljavaju potrebama kod gašenja požara, a u svrhu crpljenja vode za potrebe gašenja požara.

Izvršitelj zadatka: Grad Karlovac, nadležna pravna osoba koja se bavi djelatnošću javne vodoopskrbe.

c)  Grada Karlovac za svoje područje propisuje potrebne agrotehničke mjere u slučajevima u kojima bi propuštanje tih mjera nanijelo štetu, onemogućilo ili smanjilo poljoprivrednu proizvodnju. Slijedom gore navedenog, provoditi obveze temeljem važećeg Pravilnika o agrotehničkim mjerama (“Narodne novine” broj 22/19).

Izvršitelji zadatka: Grad Karlovac

**Mjere zaštite odlagališta komunalnog otpada**

Pri gospodarenju otpadom nužno je dosljedno primjenjivati odredbe važećeg Zakona o gospodarenju otpadom („Narodne novine“ broj 84/21, 142/23), sva odlagališta otpada koja ne zadovoljavaju uvjete utvrđene važećim Pravilnikom o gospodarenju otpadom („Narodne novine“ broj 106/22), potrebno je izraditi plan sanacije i/ili zatvaranja odlagališta prema uvjetima iz Pravilnika o gospodarenju otpadom. Postojeća odlagališta za koja postoje odobreni planovi sanacije i/ili zatvaranja i koja zadovoljavaju uvjete utvrđene Pravilnikom, mogu se koristiti, te moraju biti sanirana i zatvorena najkasnije godinu dana od dana puštanja u rad centra za gospodarenje otpadom za područje županije na čijem se području nalaze.

Na odlagalištima koja zadovoljavaju propisane uvjete i koja se planiraju koristiti do uspostave Županijskog centra za gospodarenje otpadom obvezna je primjena odredbi navedenog Pravilnika te drugih propisa kojima je regulirana zaštita na radu i zaštita od požara. U slučaju nastajanja požara na odlagalištu otpada osigurati gašenje požara u najkraćem mogućem roku, putem vatrogasne postrojbe koja će pristupiti gašenju na siguran način.

Izvršitelj zadatka: Grad Karlovac, pravna osoba koja upravlja odlagalištem otpada, pravne osobe koje obavljaju komunalnu djelatnost.

**4. ORGANIZACIJSKE I ADMINISTRATIVNE MJERE ZAŠTITE OD POŽARA NA OTVORENOM PROSTORU**

a) Sukladno važećim propisima koji reguliraju zaštitu od požara na otvorenom prostoru, nužno je urediti okvire ponašanja na otvorenom prostoru, posebice u vrijeme povećane opasnosti od požara kroz važeću Odluku o mjerama spaljivanja i loženja vatre na otvorenom na području Grada Karlovca, (Glasnik Grada Karlovca 11/24) koje uređuju uvjete i načine spaljivanja poljoprivrednog i drugog gorivog materijala biljnog porijekla na otvorenom prostoru.

Izvršitelj zadatka: Grad Karlovac, Javna vatrogasna postrojba Grada Karlovca, Vatrogasna zajednica Grada Karlovca.

b) Koristeći sve oblike javnog priopćavanja (radio, televizija, tisak, plakati, letci i slično), sustavno i redovito obavještavati i upozoravati stanovništvo na potrebu provođenja preventivnih mjera zaštite od požara.

Izvršitelj zadatka: Grad Karlovac, Vatrogasna zajednica Grada Karlovca

c) Nužno je propisati mjere za uređivanje i održavanje rudina, živica, međa, poljskih i šumskih putova i kanala sukladno važećim propisima.

Izvršitelj zadatka: Grad Karlovac.

d) Obvezno je osigurati redovito održavanje (čišćenje) vodotokova i građevina za melioracijsku odvodnju sukladno važećem Planu upravljanja vodama Hrvatskih voda.

Izvršitelj zadatka: Hrvatske vode d.o.o.

e) Bunari i ostale prirodne pričuve vode koje se mogu koristiti za gašenje požara na otvorenom prostoru moraju se redovito čistiti, a prilazni putovi za vatrogasna vozila održavati prohodnima.

Izvršitelj zadatka: Grad Karlovac, pravne osobe koje obavljaju komunalnu djelatnost, fizičke i pravne osobe koje su vlasnici zemljišta na kojem se nalaze pričuve vode za gašenje požara.

f) U slučaju nastajanja požara na otvorenom prostoru, pravne osobe čije su građevine ili uređaji locirani u neposrednoj blizini požara dužne su dati na raspolaganje svoju opremu i mehanizaciju za potrebe radova na sprječavanju širenja požara ili za njegovo gašenje.

Izvršitelj zadatka: Pravne osobe čije su građevine ili uređaji u neposrednoj blizini požara.

g) Obvezan je nadzor i skrb nad državnim, županijskim i lokalnim cestama te zemljišnim pojasom uz cestu. Zemljišni pojas uz ceste mora biti čist i pregledan kako zbog sigurnosti prometa tako i zbog sprječavanja nastajanja i širenja požara na njemu. Stoga je obvezno čišćenje zemljišnog pojasa uz ceste od lakozapaljivih tvari, odnosno, onih tvari koje bi mogle izazvati požar ili omogućiti odnosno olakšati njegovo širenje.

Izvršitelj zadatka: Hrvatske autoceste d.o.o., Hrvatske ceste d.o.o., Županijska Uprava za ceste Karlovačke županije, Grad Karlovac.

h) Obvezno je čistiti pojas uz željezničku prugu od lakozapaljivih tvari, odnosno tvari koje bi mogle izazvati požar i omogućiti njegovo širenje.

Izvršitelj zadatka: Hrvatske željeznice.

5. ZAVRŠNE ODREDBE

**III.**

Nadležno upravno tijelo Grada Karlovca upoznat će sa sadržajem ovog Provedbenog plana unapređenja zaštite od požara na području Grada Karlovca za 2025. godinu sve pravne subjekte koji su istim predviđeni kao izvršitelji pojedinih zadataka.

**IV.**

Sredstva za provedbu obveza Grada Karlovca koje proizlaze iz ovog Provedbenog plana, osigurat će se do visine utvrđene Proračunom Grada Karlovca za 2025. godinu.

**V.**

Ovaj Provedbeni plan stupa na snagu osmog (8) dana od dana objave u službenom „Glasniku Grada Karlovca“.